钦定古今图书集成/明伦汇编/氏族典/第145卷 > 《廖用贤尚友录》 > 孙钟
## 钦定古今图书集成/明伦汇编/氏族典/第145卷 > 《廖用贤尚友录》 > 孙钟

按《宋书符瑞志》：孙坚之祖名钟，家在吴郡富春，独与
母居，性至孝，遭岁荒，以种瓜为业。忽有三少年诣钟
乞瓜，钟厚待之。三人谓钟曰：“此山下善，可作冢葬之，
当出天子，君可下山百步许，顾见我去，即可葬也。”钟
去三十步，便反顾，见三人并乘白鹤飞去。钟死，即葬
其地。